বিগত ২১ এপ্ৰিলৰ পৰা অসমত কিছু পৰিমানে ল'কডাউন শিথিল কৰি দিয়া হৈছিল । কেন্দ্ৰীয় আৰু ৰাজ্য চৰকাৰে ৰাজহুৱা স্থানত মাস্ক পিন্ধাটো বাধ্যতামূলক কৰাৰ পাছত মাস্ক পৰিধানৰ ক্ষেত্ৰত কঠোৰ হৈছে অসম আৰক্ষী।
মহানগৰ আৰক্ষী আযুক্ত মুন্না প্ৰসাদ গুপ্তাই জনোৱা অনুসৰি, গুৱাহাটীত মাস্ক নিপিন্ধাৰ বাবে বৰ্তমানলৈ ২৬৫ গৰাকী লোকক আৰক্ষীয়ে গ্ৰেপ্তাৰ কৰিছে। গ্ৰেপ্তাৰ কৰা আটাইবোৰ লোকৰ বিৰুদ্ধে আৰক্ষীয়ে শাস্তিমূলক ব্যৱস্থা গ্ৰহণ কৰিব বুলিও গুপ্তাই লগতে জনায়।
অত্যাৱশকীয় সেৱাৰ লগত জড়িত লোকসকলৰ বাবে অনুজ্ঞা পত্ৰৰ ব্যৱস্থাও চৰকাৰ-প্ৰশাসনে কৰিছে বুলি মুন্না প্ৰসাদ গুপ্তাই কয়।
